burgasdotpro/wikipedia huggingface dataset:
Leela Turanga

Leela Turanga je animovaná postava z amerického seriálu Futurama. Je kapitánka lode USS Planet Express a zároveň hlavný sex-symbol, najnormálnejší člen Planet Expressu a najdôležitejšia ženská postava seriálu. Pôvodne pracovala v kryogenetickom laboratóriu ako prideľovatelka práce - tu sa prvýkrát stretla s Fryom. Má 25 rokov.
Charakteristika.
Leela vyrástla v detskom domove a jej pôvod bol dlho neznámy. Sama si myslela, že je vzácny druh mimozemšťana, no nakoniec zistila že je ľudskou mutantkou. Jej rodičia sú mutanti žijúci v kanalizácii, ktorí sa ju rozhodli vyniesť ako novorodenca na povrch, aby dostala šancu na lepší život. Jej detstvo napriek tomu nebolo jednoduché; vďaka jednému oku sa jej deti vysmievali. Kvôli strachu z ubližovania od ostatných cvičila v minulosti kung-fu. Je rozvážna, väčšinou zábavná avšak málo spontánna. Na druhej strane dokáže pochopiť city iných ľudí a často sa im pokúša pomôcť. Má rada zvieratá. Jej domáci miláčik je veľmi žravé „zvieratko“ menom Nibbler.
Milostný život.
Leela je podobne ako Fry smoliarkou na vzťahy, ale predsa len ich pár prežila. Chodila so Seanom, Dougom, Adlairom Atkinsom a ďalšími. Najznámejší vzťah mala so Zappom Branniganom. Vo filme Fialový trpaslík si nakoniec Leela a Fry vyznajú lásku.
Dabing.
V originálnom americkom dabingu ju dabuje Katey Sagal, v českej verzii Andrea Elsnerová.
Driver

Driver alebo drajver môže byť:
Riadiaci program

Riadiaci program môže byť:
Medzinárodná tchoukballová federácia

Medzinárodná tchoukballová federácia (skr. FITB – "Fédération internationale de tchoukball") je medzinárodná športová organizácia združujúca 36 národných tchoukballových zväzov na celom svete, sídliaca v Kaohsiungu, na Taiwane. Vznikla v roku 1971. Na jej čele v súčasnosti stojí Taiwančan Chris Huang. FITB zatiaľ nie je členom MOV, ale je členom medzinárodnej športovej organizácie Medzinárodnej asociácie Svetových hier (IWGA).
História.
FITB vznikla na kongrese vo švajčiarskom Berne v roku 1971 a jej zakladateľ Dr. Hermann Brandt sa stal jej prvým prezidentom. Zakladajúci členovia boli Švajčiarsko a Francúzsko. V roku 1972 sa k nim pridalo aj Spojené kráľovstvo. V roku 1984 zorganizoval FITB prvý oficiálny medzinárodný turnaj za účasti 6 krajín z 2 kontinentov. Vstupom do organizácie IWGA sa tchoukball dostal v roku 1989 na Svetové hry v Karlsruhe. V roku 2000 zorganizoval FITB svoje prvé majstrovstvá sveta, na ktorých sa zúčastnilo 6 krajín z 3 kontinentov.
Lotus Omega

Lotus Omega (v Spojenom kráľovstve známy ako Lotus Carlton) je upravený sedan Opel Omega spoločnosťou Lotus Cars, ktorá ho vyrábala v rokoch 1990 až 1992. Podobne ako všetky automobily Lotus, bolo mu dané typové označenie – v tomto prípade Type 104. Vonkajšie rozdiely boli minimálne, s pridaním zadného spojleru, nasávacích otvorov na kapote, znakmi Lotus, bodykitu, značne rozšírených límcov kolies, ktoré ho odlišovali od štandardného Opelu Omega. Automobil bol predávaný len v jeden farbe, a to v odtieni britskej pretekárskej zelenej nazývanej "Imprerial Green", čo je veľmi tmavá zelená, pričom vyzerá ako čierna.
Úpravy Lotusu začínajú s upraveným motorom, ktorý ma zväčšený zdvihový objem z pôvodného 24-ventilového radového šesťvalca použitého v modeli GSi na objem . Lotus potom pridal dve turbodúchadlá Garrett T25, ktoré spolu vyvíjajú výkon 281 kW/382 koní a krútiaci moment 568 Nm. Pôvodný blok motora nebol dostatočne pevný, a z toho dôvodu bol odliaty nový blok. Tiež bola použitá rovnaká 6-rýchlostná manuálna prevodovka ZF akou bol vybavený vtedajší automobil Chevrolet Corvette ZR-1 a spolu so samosvorným diferenciálom z automobilu Holden Commodore V8 prenášala výkon na kolesá zadnej nápravy. Pruženie bolo upravené Lotusom, pričom zadné pruženie bolo montované do karosérie, s rozdielnymi bodmi upevnenia a samovyrovnávacími tlmičmi. Použité boli 17" disky kolies od firmy Ronal, spolu so širšími pneumatikami. Takisto boli montovaná väčšie brzdy.
Výkony a porovnania.
Špecifikácie
Výkonové porovnania
Eurótas (riečny boh)

Eurótas alebo Eurótás ( - Eurótas/iný prepis Eurótás) bol v gréckej mytológii boh rieky Evrotas v Lakónii.
Podľa gréckych mýtov riečny boh Eurótas bol otcom štyroch dcér, nymfy Tiasy, po ktorej bola pomenovaná riečka (dnes Magulitsas) vlievajúca sa južne od mesta Sparty do rieky Evrotas,najád Kleochareie, Pitany a Mekioniky najády bojótskej rieky Kéfissos a matky argonauta Euféma.
Plínius Starší sa vo svojom diele "Naturalis Historia" zmienil o soche vytvorenej sochárom Eutychidom znázorňujúcu boha rieky Euróta, ktorú zdôrazňuje aj zobrazenie tečúcej vody.
Riečny boh Eurótas bol pravdepodobne neskôr začlenený do genealógie spartských kráľ a tak vznikla ďalšia postava, keďže tento Eurótas už mal ako predka a aj následníka spartského kráľa.
Eurótas (kráľ Sparty)

 
Eurótas alebo Eurótás () bol v gréckej mytológii tretí spartský kráľ v Lakónii.
O pôvode kráľa Euróta nevieme nič bezpečné. Antickí autori príbehy o Eurótovi podávajú v rôznych verziách a s rôznymi obmenami. Eurótas bol pôvodne pravdepodobne totožný s riečnym bohom Eurótasom a až neskôr začlenený do genealógie kráľov Sparty, ale keďže naďalej v mýtoch figuruje aj riečny boh Eurótas s odlišným rodokmeňom, preto kráľa Euróta z toho hľadiska nemôžeme pokladať za jednu a tú istú postavu.
Podľa Pausania bol spartský kráľ Eurótas následníkom svojho otca Mylesa. Historik Apollodóros z Atén kráľa Mylesa vynechal z genealógie spartských kráľov a uvádza, že Eurótas bol synom a následníkom Lelexa a jeho matkou bola najáda Kleochareia. Eurótas nemal následníka po meči, ale mal dcéru Spartu, ktorej manžel Lakedaimón sa stal jeho následníkom. Eurótas počas vlády pomocou kanálov odviedol stojaté vody v Lakónii až k moru a tak vznikol otvorený prúd rieky, ktorú potom pomenovali po ňom. 
Iná legenda hovorí, že sa rieka Eurótas pôvodne volala Himeros až do udalosti po ktorej bola premenovaná. Medzi Sparťanmi a Aténčanmi zúrila vojna, ktorá sa pre Sparťanov nevyvíjala dobre. Kráľ Eurótas v pokuse o zvrat vo vojne nedbajúc na nebeské znamenia, keď bol Mesiac v splne a následne bol varovaný aj hromobitím, začal útok, po ktorom prišiel o celé svoje vojsko. Keďže nezniesol to poníženie, hodil sa do rieky, ktorú od tej chvíle nazvali Eurótas.
Sih ostronosý

 
Sih ostronosý ("Coregonus oxyrhynchu") je vyhynutý druh ryby z čeľade lososovité. Je ľahko rozpoznateľný svojou dlhou a špicatou hlavou s ústami na spodku.
Tento druh sa vyskytoval v južnom povodí Severného mora (Belgicko, Francúzsko, Nemecko, Holandsko a Anglicko) v riekach ako Šelda, Rýn a Mása. Žil aj na území Česka, odkiaľ posledný záznam o jeho výskyte je z Labe pri Roudnici nad Labem z roku 1888. Sih ostronosý je sladkovodná ryba, ktorá obývala hlavné riečne toky.
Hovorilo sa, že „sih“ prežil v Dánsku. Nový výskum však ukázal, že tento „sih“ z dánskeho povodia a nemeckých riek je sih maréna ("Coregonus maraena").
Posledný jedinec z tohto druhu bol ulovený v Rýne v 1940.
Medzinárodná interkrosová federácia

Medzinárodná interkrosová federácia (skr. FIIC – "Fédération internationale d' Inter Crosse") je medzinárodná športová organizácia združujúca 52 národných interkrosových zväzov na celom svete, sídliaca v Paríži, vo Francúzsku. Vznikla v roku 1985. Na jej čele v súčasnosti stojí Kanaďan Martin Cloutier. FIIC zatiaľ nie je členom MOV.
Od roku 1985 organizuje FIIC Svetové hry, v ktorých sa zúčastňujú rôzne zložené tímy, či už zmiešaných národností alebo pohlaví. Organizujú sa každoročne. V roku 1999 k nim pribudlo ďalšie vrcholné podujatie, Majstrovstvá sveta, ktoré sú organizované každý druhý rok, a od roku 2010, pri príležitosti 25. výročia založenia FIIC, aj Európsky pohár klubov.
Členské zväzy.
Európa
Ázia a Oceánia
Amerika
Afrika
Podujatia.
Národné tímy
Kluby
Nesúdeliteľnosť

Nesúdeliteľné čísla sú čísla, ktorých jediný kladný celočíselný spoločný deliteľ je 1 (t.j. 1 je ich najväčší spoločný deliteľ). Čísla ktoré nie sú nesúdelitelné, sú súdeliteľné.
Príklad.
Príkladom nesúdeliteľnosti sú dve alebo viac prvočísel. Ďalšími netrivialnými príkladmi sú napr. 23 , 51.
Vlastnosti.
Keď čísla a;b sú nesúdelitelné, platí, že
Medzinárodná federácia touch rugby

Medzinárodná federácia touch rugby (skr. FIT – "Federation of International Touch") je medzinárodná športová organizácia združujúca 32 národných zväzov touch rugby na celom svete, sídliaca v Melbourne, v Austrálii. Vznikla v roku 1985. Na jej čele v súčasnosti stojí Austrálčan Tracy Malloy. FIT zatiaľ nie je členom MOV.
Dejiny.
FIT bola založená pri príležitosti austrálskych majstrovstiev touch rugby v Melbourne v roku 1985. Zúčastnili sa ich členovia z Austrálie, Nového Zélandu, Fidži a Papuy-Novej Guiney. V roku 1986 sa k nim pridala Kanada a USA, a už v roku 1988 boli usporiadane prvé majstrovstvá sveta, ktorých sa zúčastnilo 5 krajín.
Členské zväzy.
Európa
Ázia
Amerika
Oceánia
Afrika
Podujatia.
Národné tímy
Kluby
Benjamin Vaughan Abbott

Benjamin Vaughan Abbott (* 7. jún 1830, Boston, Massachusetts, USA† 17. február 1890, New York) bol americký právnik. Bol členom 3-členného výboru vymenovaného prezidentom USA U. S. Grantom, ktorého úlohou bola revízia Zbierky zákonov USA (orig. "United States Digest").
Abbott

Abbott môže byť:
Vestmanna

Vestmanna (dánsky: "Vestmannahavn") je dedina (mesto) a zároveň obec na Faerských ostrovoch na západe ostrova Streymoy. 
"Vestmann" sa prekladá ako "Westman" (Západný človek), alebo v starej nórčine Gal. Pôvodný názov bol Vestmannahavn, t. j. "West-men's/Írsky prístav". Predtým to bol prevozný prístav, až kým sa nepostavil podmorský tunel z Vágaru do Kvívíku a Stykkið. Útesy na juhu od Vestmanna, Vestmannabjørgini sú veľmi obľúbené pre výlety loďou.
V decembri 1759, počas sedemročnej vojny, sa vojenská eskadra Françoisa Thurota ukryla pred nepriaznivými podmienkami vo Vestmanne. Nedostatok dostupných zásob na ostrove však eskadru motivoval k následnému nájazdu na severné pobrežie Írska.
Obec je obklopená vrchmi Hægstafjall (), Økslin (), Loysingafjall (), Moskurfjall ().
Externé odkazy.
Oficiálna stránky obce
Európska federácia touch rugby

Európska federácia touch rugby (ang. "European Federation of Touch"), skr. EFT, je európska športová organizácia pre touch rugby. Vznikla v roku 2010 a v júli 2011 počas konania MS 2011 v Edinburghu bola oficiálne uznaná ako konfederácia FIT. V súčasnosti (2012) združuje 15 národných zväzov touch rugby. Súčasným prezidentom je Chris Wheeler.
Členské federácie.
Riadni členovia
Asociovaní členovia
Podujatia.
Národné tímy
Kluby
Obrezanie Pána

Obrezanie podľa tela nášho Pána, Boha a Spasiteľa Ježiša Krista alebo skrátene Obrezanie Pána je jeden z veľkých sviatkov v gréckokatolíckej a pravoslávnej cirkvi. Slávi sa 1. januára spolu so sviatkom svätého Bazila Veľkého.
V tento deň sa v byzantskom obrade pripomína obriezka Ježiša Krista, ktorá bola podľa predpisov Starého zákona (Gn 17, 11-14) vykonaná na ôsmy deň po narodení, preto sa aj sviatok slávi presne na ôsmy deň po Narodení Pána. Podľa cirkevných otcov Ježiš prijal obriezku, aby tak dokázal, že je skutočným človekom a jeho telo nie je len zdanlivé (ako tvrdili zástancovia doketizmu), a tiež aby ukázal poslušnosť predpisom Zákona.
Polovica bohoslužobných textov spievaných v tento deň je venovaná sv. Bazilovi a polovica Obrezaniu Pána. V tento deň sa slávi liturgia svätého Bazila Veľkého.
V Gréckokatolíckej cirkvi na Slovensku je tento sviatok prikázaným sviatkom.
Zdroje.
Ján Krupa: Obrezanie nášho Pána, Boha a Spasiteľa Ježiša Krista (komentár k sviatku)
Betlehem (ozdoba)

Betlehem (iné názvy: jasle, betlehemské jasle; trochu expresívne jasličky, betlehemské jasličky) je umelecké, často priestorové, vyobrazenie znázorňujúce Svätú rodinu pri narodení Ježiša. Práve narodený Ježiško leží v chlieve (príp. v jaskynke) na sene v jasliach (t. j. kŕmidle pre dobytok) a Panna Mária a svätý Jozef ho opatrujú. Pastieri a orientálni Traja králi prinášajú dary a scéna býva doplnená zvieratami (vôl, oslík, ovce, ťavy a iné) a anjelom.
Betlehemy boli a sú vytvárané z najrôznejších materiálov: z dreva, keramiky, papiera, perníku, ale i piesku, snehu či ľadu. Na pútnických a iných rušných miestach a námestiach sa uchytila tradícia živých betlehemov, ktorých postavy i zvieratá sú autentické. Špecifikum predstavujú hrané scénky v betlehemoch. Jasle ako kŕmidlo a stojan na seno v chlieve, predstavujú ústredný výjav ľudových betlehemov. 
Dejiny.
Pre vznik tradície jasiel má význam udalosť z roku 1223, kedy pozval taliansky šľachtic Giovanni di Velita Františka z Assisi, aby strávil Vianoce na jeho panstve. Budúci svätec si vraj želal vidieť, ako práve narodený Ježiško leží v núdzovom príbytku v chlieve na sene v jasličkách a rozhodol sa, že tento výjav zobrazí. Vybral si preň jaskynku na vrchole skalnatého kopca pri dedinke Greccio, ktorú upravil ako kaplnku a usporiadal v nej výjav narodenia Pána. Sem pozval v noci 24. decembra dedinčanov zo širokého okolia. O polnoci sa rozozneli zvony a kopec sa rozžiaril mnohými svetlami z pochodní prichádzajúcich ľudí. V jaskynke boli jasle, oslík a teliatko, pri ktorých slúžil kňaz omšu a František čítal úryvky z Lukášovho evanjelia, ktoré jediné podrobnejšie opisuje Kristove narodenie. Podľa tradície bola táto udalosť prvým „betlehemom“ a zároveň sa tu po prvýkrát slúžila polnočná omša.
Ľudové betlehemy.
Do ľudového prostredia sa betlehemy dostali s reformami Jozefa II. na konci 18. storočia, ktorý nariadil zrušenie niektorých cirkevných objektov. Umelci, do tej doby pracujúci v chrámoch tak prišli o prácu a začali vyrábať betlehemy.
John Joseph Caldwell Abbott

Sir John Joseph Caldwell Abbott (* 12. marec 1821, Saint-André-d’Argenteuil, Quebec† 30. október 1893, Montreal) bol kanadský právnik a politik, dlhoročný člen zákonodarného zhromaždenia, neskôr Snemovne reprezentantov. V roku 1887 bol vymenovaný do Senátu. V rokoch 18911892 sa stal tretím predsedom vlády Kanady (za Konzervatívnu stranu).
Poriečie

Poriečie môže byť:
Medzinárodná horseballová federácia

Medzinárodná horseballová federácia (skr. FIHB – "Fédération Internationale de Horse-Ball") je medzinárodná športová organizácia združujúca 17 národných horseballových zväzov po celom svete, sídliaca v Paríži, vo Francúzsku. Vznikla v roku 1999. Na jej čele v súčasnosti stojí Francúz Eric Bassot. FIHB zatiaľ nie je členom MOV.
FIHB usporadúva od roku 1992 ME mužov (vtedy pod hlavičkou FEI), od 2003 ME žien a od roku 2008 aj MS mužov. V roku 2007 začala organizovať aj prvú klubovú súťažEurópsku ligu majstrov.
Členské zväzy.
Európa
Ázia
Amerika
Podujatia.
Národné tímy
Kluby
Úmorie

Úmorie (zriedkavo "pomorie") je územie, kde rieky odvodňujú do jedného mora.
Úmoria na Slovensku.
Územie Slovenska patrí k úmoriu Čierneho mora (prevažná časť, cca 96 %) a k úmoriu Baltského mora (malá časť na severe, cca 4%). Hranica medzi nimi je súčasťou hlavného európskeho rozvodia.
Úmorie Baltského mora.
Úmorie Baltského mora tvoria povodia riek Dunajec a Poprad, ktoré odvodňujú plochy nášho štátu. Rozvodie medzi Čiernym a Baltským morom prebieha z Poľska hrebeňom Čergova a Levočských vrchov, pokračuje rozhraním Podtatranskej kotliny s Hornádskou kotlinou, odtiaľ prechádza Podtatranskou kotlinou na hrebeň Tatier a naspäť do Poľska na Beskydy.
Úmorie Čierneho mora.
Úmorie Čierneho mora je na území Slovenska rozdelené rozvodiami na tri hlavné povodia. Rozvodie, ktoré vedie cez Myjavskú pahorkatinu a Malé Karpaty, oddeľuje povodie Moravy od povodia riek na Slovensku, ktoré vtekajú do Dunaja na území Slovenska a to povodia riek Váh, Hron a Ipeľ, včítanie čiastkových povodí Dunaja. Rozvodie prebiehajúce Kráľovou hoľou v Nízkych Tatrách, Slovenským rudohorím a Cerovou vrchovinou oddeľuje na západe na východe povodie Tisy, do ktorého spadajú čiastkové povodia riek Slaná, Bodva, Hornád a Bodrog včítane Tisy, ktoré sa vlieva do Dunaja v Srbsku. Odvodňované územie je . plochy Slovenska.
Safri Duo

Safri Duo je dánska perkusná dvojica, ktorej členmi sú Uffe Savery (* 5. apríl 1966) a Morten Friis (* 21. august 1968). Pôvodne bola orientovaná na klasickú hudbu, ale potom v roku 2000 vydali ich najznámejšiu skladbu „Played-A-Live (The Bongo Song)“, ktorá sa stala v tom roku veľmi úspešnou po celej Európe.
Toftir

Toftir () je dedina v obci Nes na ostrove Eysturoy, na Faerských ostrovoch. Toftir je súčasťou reťazca dedín rozpínajúcich sa na dĺžke 10 kilometrov, na východ od Skálafjørður (fjord) na Eysturoy.
Najvyšší vrch v Toftir sa volá Húkslond, ktorý je len 129 metrov vysoký a aj preto je obec Nes jedinou oblasťou na Faerských ostrovoch, kde sa nenachádzajú žiadne hory (vrch vyšší ako ).
Dejiny.
História osídlenia siaha až do landnámskeho obdobia. Podľa miestnej legendy iba jedna žena prežila epidémiu čiernej smrti (13481350) a opustila dedinu, ktorá bola v troskách (odtiaľ meno Toftir, čo znamená, zrúcanina). Obec sa ešte pred epidémiou čiernej smrti volala Hella, čo znamená, svah, to sa týka postupne klesajúcej stráni, na ktorej je dedina postavená.
Hospodárstvo.
Toftir má jeden hlavný obchod s neskorým koncom otváracích hodín, jednu kaviareň Í Hópinum, ktorá sa špecializuje na likéry a obchod Navi, ktorý predáva výrobky z vlny a tiež suveníry. Obmedzené nákupné možnosti vysvetľuje hlavne tesná blízkosť obce s obcou Runavík (), ktorá je hlavným nákupným centrom ostrova Eysturoy. Toftir má pomerne veľký prístav s filetovacou továrňou, ktorá funguje od roku 1969. Prístav je aj domovom riaditeľstva Faerského rybieho obchodu, ktorý ako jediný na ostrovoch organizuje skutočnú rybiu aukciu. V posledných rokoch takisto vzrástol počet ďalších priemyselných odvetví.
Budovy a stavby.
v Toftir sa nachádza pomerne nový kostol Fríðrikskirkjan, ktorý bol postavený v roku 1994.
Životné prostredie.
V obci sa nachádza Toftavatnské jazero, ktoré bolo v 60-tych rokoch 20. storočia vyhlásené za Prírodnú rezerváciu a bolo to vôbec prvé chránené územie v rámci celých Faerských ostrovov. V roku 2006 sa obec Nes v rámci spolupráce so susednou obcou Runavík pripojila k sieti miestnych orgánov v severských krajinách, ktoré pracovali na osobitných projektoch, ktorých cieľom bolo zastaviť úbytok biodiverzity v týchto miestnych oblastiach.
Šport.
Hlavné športové centrum v Toftire je atletický štadión Svangaskarð, prvý, ktorý bol postavený na Faerských ostrovoch. Ako väčšina miest Faerských ostrovov, aj Toftir sa zúčastňoval národnej veslárskej súťaže na Faerských ostrovoch, ale skončil svoju účasť v tomto športe v 80-tych rokoch. V obci je futbalové družstvo s názvom B68 Toftir, bolo založené v roku 1962 a Faerskú národnú ligu vyhralo 3-krát, v roku 1984, 1985 a 1992. Miestny plavecký klub Flot bol založený v roku 1984, a zúčastňuje sa národnej plaveckej súťaže na ostrovoch. V roku 2009 bol založený volejbalový tím Toftiru, v roku 2010 bol zvolený pre tím názov Ternana. Toftir je tiež domovom pre jeden z prvých šachových klubov na ostrovoch, Tofta Talvfelag ktorý vyhral šachový šampionát ostrovov raz. Toftirská lodná asociácia Bátafelagið bola založená 13. marca 2005, a o dva mesiace neskôr sa v obci konal prvý lodný festival a koná sa až do teraz každý rok v prvý májový víkend.
Externé odkazy.
Oficiálna stránky obce
Robert Bosch (podnik)

Robert Bosch GmbH (známa tiež ako Bosch) je nadnárodná strojárska a elektronická spoločnosť, sídliaca v meste Gerlingen neďaleko Stuttgartu v Nemecku. Je najväčším dodávateľom automobilových dielov na svete.
Hlavnými produktmi spoločnosti sú automobilové diely (vrátane bŕzd, kontrolérov, elektronických jednotiek, elektroniky, palivových systémov, generátorov, štartérov, a riadiacich systémov), priemyselné produkty (vrátane ovládačov a kontrolérov, baliacich technolgií a solárnych panelov) a spotrebného tovaru a stavebného materiálu (vrátane domácich spotrebičov, elektronáradí, bezpečnostných systémov a termotechnológie).
Bosch má viac ako 350 dcérskych spoločností vo viac ako 60 krajinách a jeho produkty sú predávané v približne 150 krajinách. V roku 2010 investoval okolo 3,8 miliardy eur do výskumu a vývoja a použil viac ako 3800 patentov po celom svete.
Gerlingen

Gerlingen je mesto v Nemecku. Leží 9 km západne od Stuttgartu v krajinskom okrese Ludwigsburg uprostred spolkovej krajiny Bádensko-Württembersko.
V meste sídli firma Bosch.
Bosch

Bosch môže byť:
Backspace

Backspace (␈) je kláves na počítačovej klávesnici. Nájdete ho vpravo hore blízko najväčšej klávesy Enter. Má jednoznačné použitie, používa sa na mazanie textu pred kurzorom. Ak chcete zmazať celé slovo pred kurzorom, stačí stlačiť klávesovú skratku "Ctrl+Backspace". Naopak na mazanie textu za kurzorom sa používa kláves Delete, takže ak chcete zmazať slovo za kurzorom, stlačte kombináciu "Ctrl+Delete".
Delete

Delete (po anglicky "zmazať") je kláves, ktorý sa nachádza na počítačovej klávesnici v oblasti systémových klávesov. Označuje sa skratkou Del. Slúži na vymazanie znaku na pozícii kurzora počas písania, na rozdiel od klávesu Backspace, ktorý maže znak na pozícii pred kurzorom.
Kláves sa používa aj v tzv. "trojhmate" Ctrl+Alt+Del v operačných systémoch DOS a Windows.
Kláves Delete sa na niektorých notebookoch používa na vstup do BIOSu.
Ako kláves Delete môže slúžiť aj znak . na numerickej klávesnici.
Unicode má pre kláves Delete špeciálny znak (U+2326).
Ctrl

Ctrl je kláves na počítačovej klávesnici používaný vždy spoločne s iným klávesom. Slúži na vykonávanie špeciálnych operácií, pretože mení štandardný význam toho klávesu, s ktorým je spoločne stlačený. Používa sa podobne ako kláves Shift. Kláves Ctrl sa zvyčajne nachádza na dolnom okraji klávesnice. Obyčajne je označený ako Ctrl, niekedy aj Control alebo Ctl. V texte býva často reprezentovaný znakom “šipka hore” (U+2303, ), alebo znakom caret (^).
Označovanie.
Je niekoľko spôsobov, ako označovať stlačenie klávesu Ctrl spoločne s iným klávesom. Všetky uvedené príklady znamenajú "drž stlačený kláves Ctrl a súčasne stlač kláves x".
Príklady.
Následujúce príklady sa môžu v rôznych aplikáciách líšiť, uvedené kombinácie sa vyskytujú v operačnom systéme Microsoft Windows.
Alef 0

formula_1 (Alef 0) (v rovnakom význame sa používa aj formula_2 či len formula_3) je najmenšie nekonečné ordinálne aj kardinálne číslo.
Vlastnosti.
formula_1 je
Značenie.
V súčasnosti sú všetky tri značenia pre najmenší nekonečný ordinál (t. j. formula_5) považované za v podstate rovnocenné. Z historických dôvodov však býva zvykom používať značenie
Toto značenie má svoje historické opodstatnenie. V začiatkoch naivnej teórie množín boli ordinálne a kardinálne čísla chápané ako typy dobrých usporiadaní resp. mohutnosťou množín, teda ako odlišné objekty, ktoré spolu nemajú nič spoločného. Ordinálne číslo formula_9 bolo chápané ako typ dobrého usporiadanie množiny prirodzených čísiel, t. j. ako typ usporiadania, ktoré je limitou typov usporiadaní konečných množín. Odtiaľ zrejme pochádza označenie formula_9 posledným písmenom gréckej abecedy. Naopak kardinálne číslo formula_1 je najmenším z rady typov nekonečných veľkostí. Odtiaľ pochádza označenie formula_1 prvým písmenom hebrejskej abecedy (najvyššia mohutnosť, mohutnosť triedy všetkých kardinálnych čísiel označil Georg Cantor posledným písmenom hebrejskej abecedy "ת" (taf)).
CO

CO môže byť:
Co môže byť:
.co môže byť:
Cedi

Cedi (slovo stredného rodu) je národná mena západoafrickej Ghany. Jeho súčasný ISO 4217 kód je GHS. Jedna stotina cedi sa nazýva "pesewa".
Dejiny meny v Ghane.
Rok po získaní nezávislosti (1958) zaviedla Ghana na svojom území miestnu ghanskú libru. Táto libra mala ekvivalentnú hodnotu s britskou librou a používala aj rovnaký systém čiastkových jednotiek: 1 libra = 20 šilingov = 240 penny.
„Prvé“ cedi nahradilo ghanskú libru v roku 1965 v pomere 1 libra = 2,4 cedi či 100 pesewa = 100 penny. Zároveň prešlo na decimálny systém a bolo rozdelené na 100 pesewa a nie na šilingy a penny. Cedi bolo až do roku 1967, kedy bolo zavedené „nové“ cedi, používane skôr ako druhé platidlo popri stále používanej libre.
„Druhé“ cedi sa do obehu dostalo v roku 1967 a vychádzalo z pôvodného cedi v pomere 1 nový cedi = 1,2 pôvodného cedi. Výmenný kurz k libre bol teda v roku 1967 1 libra = 2 cedi.
V roku 1979 vydala ghanská vláda nové bankovky cedi, existujúce bankovky vylásila za neplatné. Nové bankovky sa vymieňali za pôvodné v pomere 10 starých za 7 nových, ak čiastka bola menšia ako 5000 cedi. Ak čiastka presiahla hranicu 5000 cedi, výmenný kurz bol 10 starých za 5 nových. Vláda týmto krokom stiahla z obehu veľké množstvo obeživa, zdôvodňovala to potrebou bojovať proti inflácii.
„Tretie“ cedi sa dostalo do obehu 1. júla 2007. Vychádzalo z predchádzajúceho cedi v pomere 10 000 predošlých cedi = 1 nový cedi. Až do 1. januára 2009 kolovali spoločne druhé a tretie cedi, od tohto dátumu sa používa len tretie cedi.
Mince a bankovky.
Súčasné mince tretieho cedi majú nominálne hodnoty 1, 5, 10, 20, 50 pesewa a 1 cedi. Bankovky tretieho cedi sú 1, 5, 10, 20, 50 cedi.
Vývoj kurzu voči americkému doláru.
Následujúca tabuľka prehľadne ukazuje, ako sa postupne menil kurz (klesala hodnota) cedi.
Guarani (mena)

Guarani alebo guaraní (šp. "guaraní", množné číslo "guaraníes") je zákonné platidlo juhoamerického štátu Paraguaj. Jeho ISO 4217 kód je PYG. 
Čiastkovou jednotkou (1/100) je céntimo, pre jeho nízku hodnotu sa však žiadne mince v hodnotách céntimo nepoužívajú. Paraguajská mena nesie svoje meno po miestnom indiánskom kmeni a jazyku guaraní.
Guarani oficiálne vzniklo 5. októbra 1943, kedy nahradilo dovtedy používané paraguajské peso (názov "peso" má dodnes niekoľko mien krajín, ktoré bývali španielskymi kolóniami). Výmenný kurz bol vtedy "100 pesos = 1 guaraní". V praxi sa do obehu dostal až v roku 1944. V súčasnosti panuje v krajine vysoká inflácia a paraguajská mena patrí celosvetovo medzi meny s najnižšou hodnotou.
Deleatur

Deleatur (lat. "má byť vypustené", "nech je vynechané"), popr. dele ("znič", "vymaž"), skratka del., je korektorská značka, ktorou korektor označuje sadzačovi časti textu na zmazanie (od jedného písmena, cez slovo až po celé odseky). Symbol tejto značky vychádza z minuskulného "d" v kurente, podobá sa gréckemu písmenu théta. Má svoju značku v Unicode ₰ a zapisuje sa U+20B0.
Del

Del môže byť:
DEL môže byť:
Jasle

Jasle (alebo v niektorých kontextoch zdrobnene/expresívne jasličky) môžu byť:
Jasličky môžu byť aj hviezdokopa, pozri Jasličky (hviezdokopa).
Berenice Abbottová

Berenice Abbottová (* 17. júl 1898, Springfield, Ohio, USA – † 9. december 1991, Monson, Maine) bola americká fotografka. 
Je považovaná za priekopníčku dokumentárnej fotografie v USA. Dlhší čas žila v Paríži, kde mala ateliér navštevovaný mnohými známymi osobnosťami. Bola členkou Fotografickej ligy, objavila dielo parížskeho fotografa Eugène Atgeta. Vystavovala aj v Múzeu moderného umenia v New Yorku (1970).
Guanajuato (mesto)

Guanajuato je mesto v centrálnom Mexiku a hlavným mestom rovnomenného štátu. Nachádza sa v úzkom údolí, ktoré sa v uliciach mesta zužuje a kľukatí.
Mnohé z dopravných tepien mesta sú vedené čiastočne alebo úplne pod zemou. Historické centrum mesta je od roku 1988 vďaka zachovanému komplexu koloniálnych domov, kostolov a iných stavieb, postavených z ružového alebo zeleného pieskovca, zaradené medzi lokality svetového dedičstva. 
V meste a okolí sa nachádzali bohaté náleziska striebra a tamojšie bane produkovali v období vrcholu až 2/3 svetovej ťažby. Mesto je známe Múzeom múmií, ktoré obsahuje mumifikované telá, nájdené na mestskom cintoríne v 19. a 20. storočí, ako aj Festivalom Internacional Cervantino.
Guanajuato

Guanajuato môže byť:
Grace Abbottová

Grace Abbottová (* 17. november 1878, Grand Island, Nebraska, USA – † 19. jún 1939, Chicago, USA) bola americká sociálna reformátorka, ktorá zastupovala USA v Medzinárodnej organizácii práce. Podieľala sa na prijatí prvého federálneho štatútu obmedzujúceho prácu mladistvých (Keating-Owen Act, 1916).
Medzinárodná federácia inline skater hockey

Medzinárodná federácia inline skater hockey (skr. IISHF – "International Inline Skater Hockey Federation") je medzinárodná športová organizácia združujúca 11 národných zväzov hry inline skater hockey po celom svete, sídliaca v Sione, vo Švajčiarsku. Vznikla v roku 1998. Na jej čele v súčasnosti stojí Dán Erik Sommer. IISHF zatiaľ nie je členom MOV.
Dejiny.
Predchoca IISH vznikol už v roku 1988 pod názvom "European Street Hockey Association (ESHA)", keďže vtedy sa vyskytoval tento šport iba v európskych krajinách. Jeho zakladateľmi boli Anglicko a Nemecko. V roku 1992 vznikla "International Street Hockey Association (ISHA)" ako nástupca ESHA, ktorej zakladateľmi boli Spojené kráľovstvo, Nemecko a Holandsko. Po tom, čo sa k nim pridali aj Švajčiarsko a Dánsko v roku 1993 sa federácia premenovala na "International Skater Hockey Federation (ISHF)". A v roku 1998 sa premenovala na dnešné meno. Od roku 1997 organizuje federácia európske vrcholné podujatia, ako majstrovstvá Európy mužov, žien a juniorov a rok neskôr aj Európsky pohár klubov.
Členské zväzy.
Európa
Ázia
Amerika
1 Ako zložka Rakúskeho zväzu kolieskových športov
2 Organizovaná zložka inline skater hockey v rámci zväzu
Podujatia.
Národné tímy
Kluby
Ibráhím Abbúd

Ibráhím Abbúd (; * 26. október 1900, Sinkat – † 8. september 1983, Chartúm, Sudán) bol sudánsky politik, generál a prezident. V roku 1958 viedol vojenský prevrat v krajine, kde následne obsadil funkciu ministerského predsedu (premiéra) a od roku 1963 prezidenta. Ďalším prevratom zosadený. Následne žil dlhé roky v Británii, zomrel však v Chartúme.
Hraničný potok (prítok Handlovky)

Hraničný potok je potok na Hornej Nitre, vo východnej časti okresu Prievidza. Je to pravostranný prítok Handlovky a preteká osadou Remata. Má dĺžku 5,5 km a je tokom V. rádu.
Pramení v pohorí Kremnické vrchy, na severozápadných svahoch Vysokej, v nadmorskej výške okolo . V pramennej oblasti priberá štyri prítoky a preteká osadou Remata, za ktorou z pravej strany priberá potok od rekreačného strediska. Tu tvorí hranicu pohorí Kremnické vrchy a Žiar, pokračuje severozápadným smerom a po vstupe do Handlovskej kotliny sa vlieva do Handlovky v nadmorskej výške okolo .
Morovniansky potok

Morovniansky potok je potok na Hornej Nitre, vo východnej časti okresu Prievidza. Je to ľavostranný prítok Handlovky a preteká Morovnom a Ráztočnom. Má dĺžku 6 km a je tokom V. rádu.
Pramení v pohorí Vtáčnik, na západných svahoch Malého Griča () v nadmorskej výške okolo . V pramennej oblasti priberá štyri prítoky, preteká Morovnom a prevažne severným smerom tečie k Ráztočnu, kde sa v nadmorskej výške okolo vlieva do Handlovky.
Svetová curlingová federácia

Medzinárodná curlingová federácia (skr. WCF – "World Curling Federation") je medzinárodná športová organizácia združujúca 50 národných curlingových zväzov na celom svete. Vznikla v roku 1965 a sídli v Perthe, v Škótsku. Na jej čele v súčasnosti stojí Škótka Kate Caithness. WCF je riadnym členom MOV, ako aj SportAccord (Medzinárodná federácia športových asociácií).
Dejiny.
WCF vznikla v roku 1965 ešte pod názvom "International World Federation (ICF)" a bola iniciovaná prvým národným curlingovým zväzom na svete, škótskym "Royal Caledonian Curling Club". Zakladajúci členovia boli: Škótsko, Kanada, Nórsko, Švajčiarsko, Švédsko a USA. Svoje vrcholnéMajstrovstvá sveta odštartovali ešte v roku 1959, vtedy pod názvom "Škótsky pohár". Juniorské majstrovstvá sveta organizuje WCF od roku 1975 a seniorské (veteránske) od 2002.
Najmladším, 49. členom WCF sa v apríli 2012 stalo Mongolsko. 
Členské zväzy.
Európa
Ázia
Amerika
Oceánia
1 Pridružení členovia
Rebríček WCF.
WCF vydáva medzinárodný rebríček krajín mužov a žien na základe ich dosiahnutých výsledkov na olympijských hrách, majstrovstvá sveta či kontinentálnych majstrovstvách.
Podujatia.
Národné tímy
Iné
Perth

Perth môže byť:
Veľká vlastenecká vojna (rozlišovacia stránka)

Veľká vlastenecká vojna môže byť:
Water Tower Place

Water Tower Place je 9. najvyšší mrakodrap v Chicagu v štáte Illinois (USA). Budova sa nachádza na North Michigan Avenue a so 74 poschodiami je vysoká . V budove sa nachádza hotel, byty, kancelárie a v spodných niekoľkých poschodiach je prvý viacposchodový obchodný dom v Amerike, ktorý ponúka viac než 100 obchodov, niekoľko reštaurácií, kino a kryté parkovisko.
Korniansky ropný prameň

Prírodná pamiatka Korniansky ropný prameň predstavuje povrchový výver ľahkej ropy sprevádzaný výronmi samozapaľujúceho sa metánu a občasným bublaním. Vyhlásená za prírodnú pamiatku bola v roku 1984. Patrí medzi najznámejšie turistické atrakcie na Kysuciach. Výver predstavuje výtok z poškodeného, resp. zle utesneného nepoužívaného vrtu T-1.
Lokalita.
Ropný prameň sa nachádza v obci Korňa v okrese Čadca neďaleko lesov Turzovky v blízkosti Beskýd. Je k nemu voľný prístup. GPS: N 49,41115°, E 18,57962°.
Základné informácie a zaujímavosti.
Aktívny prírodný povrchový výver ropy s pozvoľným odtokom, doprevádzaný výronom plynu (metánu - CH4), dokumentuje roponosnosť flyšového pásma. Význam tohto ropného prameňa zvyšuje skutočnosť, že sa zachoval ako jediný z niekoľkých ďalších menších výskytov povrchového výtoku ropy na Kysuciach a vôbec na Slovensku a v strednej Európe. Typovo sa jedná o parafinickú ropu s nízkym obsahom olejov, malým množstvom aromatických uhľovodíkov a asfalticko-smolných látok.
Prameň sa rozprestiera na ploche 0,171 ha.
Na mieste výveru ropy sa v minulosti uskutočnilo niekoľko vrtov, ukázalo sa však, že ťažba by bola vzhľadom na množstvo ropy ekonomicky náročná a nerentabilná. Ropný prameň dodnes nenašiel žiadne využitie, slúži len ako unikátna turistická atrakcia. V blízkosti však bolo nájdené nálezisko zemného plynu, ktorý môže v budúcnosti slúžiť na vykurovanie obce.
Podľa dávnej legendy bol objavený vďaka pytliakovi, ktorý pri prenasledovaní zveri zapadol do náleziska ropy. Povesť zo 17. storočia hovorí, že v lesoch pri Turzovke vyvierala „čierna voda“ z ktorej chodili piť čerti. Počas druhej svetovej vojny obyvatelia Korne využívali palivo na osvetľovanie a vykurovanie príbytkov, mazanie vozov a obuvi ako aj liečbu kožných chorôb dobytka.
Sibyla Mislovičová

PhDr. Sibyla Mislovičová (* 30. jún 1958, Bratislava) je slovenská jazykovedkyňa, autorka detských kníh a prekladateľka.
Pracuje ako vedecká tajomníčka Jazykovedného ústavu Ľudovíta Štúra, a známa je dlhoročným účinkovaním v rubrike Slovenského rozhlasu Slovenčina na slovíčko. Je autorkou viac ako dvoch desiatok kníh pre deti. 
Je hlavnou redaktorkou časopisu „Kultúra slova“.
Životopis.
V rokoch 19781982 študovala na Filozofickej fakulte Univerzity Komenského v Bratislave (slovenský jazyk – poľský jazyk). Od roku 1983 do 1984 pôsobila ako učiteľka na Základnej škole v Bratislave, Jeremenkova ul.. Od roku 1985 pôsobí ako odborná pracovníčka Jazykovedného ústavu Ľudovíta Štúra SAV v Bratislave. Pracuje v oblasti výskumu slovnej zásoby spisovnej slovenčiny, sociolingvistiky a kultúry jazyka.
Dopisovateľ

Dopisovateľ je externý spolupracovník redakcie, ktorý tvorí žurnalistické prejavy, ale sa žurnalistike nevenuje profesionálne. Redakciu pravidelne informuje o aktuálnych témach zo svojho prostredia (bydliska, oblasti podnikania, pracoviska ap.).
Podľa "Malej encyklopédie žurnalistiky" (1982) by redakcie "„mali viesť a usmerňovať d. (aj prostredníctvom vyslaných redaktorov) a vedieť odhadovať ich schopnosti a talent pre novinársku prácu.“" Najaktívnejší dopisovatelia sa dostávajú do evidencie redakcie (buď listového oddelenia alebo redaktora, ktorý má vypracovávanie takejto evidencie v kompetencii). S niektorými tak redakcie podpisujú pracovné zmluvy a v konečnom dôsledku sa môžu stať profesionálnymi novinármi. Niekedy sa za dopisovateľa pokladá aj spoluautor žurnalistického prejavu, ktorý vznikol výsledkom redaktorovej cesty do terénu. 
Výraz dopisovateľ sa niekedy používa ako synonymum ku korešpondentovi resp. spravodajcovi (na rozdiel od vyššie uvedenej definície je korešpondent resp. spravodajca profesionálnym žurnalistom).
Prameny Zrzávky

Prameny Zrzávky je prírodná pamiatka ev. č. 1665 juhovýchodne od obce Hostašovice v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú "Kyselka" a "Smradlavka": dva samostatné vývery vody so silným obsahom síranu železitého a sírovodíka (celkovo ochraňuje prírodná pamiatka prameňov päť, ale len tieto dva sú dostatočne výdatné). Pramene sú pokladané za liečivé. Kyselka obsahuje v 1 l vody 96 mg Ca2+ a 19,5 mg Mg2+, čo sú údaje plne porovnateľné so známou mattonku (Ca2+ 84,5, Mg2+ 25). Hlavnou zaujímavosťou tejto pamiatky je však výrazný rozdiel v zložení Kyselky a Smradlavky - hoci sú len 5 metrov od seba, vyvierajú z rôznych podloží a najmä v obsahu iónov sírnych solí sú veľmi rozdielne, čo sa dá ľahko spoznať čuchom a odráža sa to aj v ich názvoch . Takýto rozdiel medzi blízkymi pramene je unikátny.
Súčasťou prírodnej pamiatky sú aj priľahlé mokraďové lúky na protiľahlej strane cesty, ktorých vodný režim aj vegetácie sú priamo ovplyvňované voľným rozlevom ďalšieho sírového prameňa v samom okraji cesty. Ďalší prameň je vo vzdialenosti cca 200 m južne od týchto dvoch.
V mokraďovom spoločenstve sa vyskytuje niekoľko zvlášť chránených druhov rastlín, napr. vstavačovec májový.
Polštářové lávy ve Straníku

Polštářové lávy ve Straníku je prírodná pamiatka ev. č. 1894 na severnom okraji obce Nový Jičín v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je veľký odkryv s poduškovými lávami.
Straník (Nový Jičín)

Straník je jednou z miestnych častí Nového Jičína. Prvé písomné zmienky o obci pochádzajú z roku 1412. 
História obce.
Obec patrila Starojičínskému panstvu. Do roku 1867 chodili deti do školy do neďalekých Hostašovíc, potom už do novovybudovanej školy priamo vo Straníku. Dňa 1. januára 1979 sa Straník pripojil k Novému Jičín.
Geológia.
Na území Straníku sa nachádza prírodná pamiatka Polštářové lávy ve Straníku, ktorú tvoria vulkanické horniny.
Labax z Leprea

Labax ("Labax") bol olympijský víťaz v boxe v štvrtom storočí pred Kr.
Labax, syn Eufróna z élidskej obce Lepreos, zvíťazil v boxe (pygmé) na 101. olympijských hrách v roku 376 pred Kr. V Olympii sa box zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.
Staroveký autor Pausanias, ktorý v druhom storočí na svojej ceste Gréckom navštívil aj Olympiu, uvádza, že v olympijskej Altide videl aj sochu olympionika Labaka. Osem rokov po Labakovom víťazstve na olympijských hrách, t. j. v roku 368 pred Kr. sa Leprejčania stali súčasťou arkádskeho spolku.
Žilina (Nový Jičín)

Žilina (kataster Žilina u Nového Jičína, ) je jednou z miestnych častí Nového Jičína. Prvá písomná zmienka pochádza z roku 1399.
História.
Obec pôvodne patrila Štramberskému panstvu, v období od roku 1437 do roku 1558 potom panstvu Starojičínskému, nakoniec však pripadla Novému Jičínu. Až do 16. storočia bola dedina čisto česká, časom sa však z nej stávala dedina nemecká (v roku 1938, dôsledkom Mníchovskej dohody bola pripojená k Nemecku). Nemeckou dedinou zostala Žilina až do konca 2. svetovej vojny, kedy 6. mája 1945 bola oslobodená Červenou armádou. 1. januára 1966 bola Žilina pripojená k Novému Jičínu.
Dopisovateľ (bulletin)

Dopisovateľ : bulletin pre dopisovateľov tlače, rozhlasu s televízie na Slovensku bol bulletin vydávaný Slovenským zväzom novinárov, územnou organizáciou Československého zväzu novinárov, a Slovenským úradom pre tlač a informácie ako pomôcka pre dopisovateľov, ktorí boli členmi dopisovateľských aktívov redakcií. Vychádzal v rokoch 19751980 v periodicite dvakrát ročne, pričom počet strán činil 7080 a náklad bol 6 000 (údaj k roku 1978).
Panamerické majstrovstvá v bejzbale mužov 2000

Panamerické majstrovstvá v bejzbale mužov 2000 boli 5. Panamerické majstrovstvá v bejzbale mužov, ktoré organizovala Panamerická bejzbalová konfederácia (COPABE). Konali sa od 24. novembra3. decembra 2000 v Panama City, v Paname, za účasti 11 tímov. Zápasy sa hrali na štadióne Estadio Nacional de Panamá. Titul získalo domáce družstvo .
Majstrovstvá tiež slúžili ako kvalifikácia amerických družstiev na Majstrovstvá sveta 2001, ktoré organizoval Taiwan. Kvalifikovalo sa na ne 5 najlepších družstiev.
Karel Kachyňa

Karel Kachyňa (* 1. máj 1924, Vyškov – † 12. marec 2004, Říčany) bol český filmový a televízny režisér.
Životopis.
V rokoch 1947 až 1951 študoval FAMU. Najskôr sa venoval tvorbe dokumentov, neskôr už výhradne réžii filmov a do istej miery aj televíznych seriálov.
V polovici päťdesiatych rokov sa preslávil filmami "Král Šumavy" a "Práče", neskôr sa jeho tvorba priblížila k tvorbe "českej novej vlny" ("Ať žije republika", "Kočár do Vídně" alebo "Ucho"). Kachyňove filmy zo šesťdesiatych rokov boli často výrazne kritické voči komunistickému režimu ("Ucho", "Noc nevěsty") a preto boli po nástupe normalizácie zakázané. Kachyňa bol nútený točiť filmy vyhovujúce svojím obsahom vládnucej komunistickej moci. Aj napriek tomu jeho tvorba zo sedemdesiatych a osemdesiatych rokov spravidla výrazne prevyšuje dobový priemer. Mnoho z jeho filmov taktiež patrí k najlepším českým a československým filmom vôbec ("Ucho", "Zlatí úhoři", "Pozor, vizita!", "Smrt krásných srnců", "Kráva") a to aj napriek tomu, že mali často obmedzený rozpočet či boli pôvodne určené iba pre televízne obrazovky.
V roku 1999 prevzal na MFF Karlove Vary zvláštnu cenu za celoživotný prínos svetovej kinematografii. V roku 1995 získal ocenenie Český lev za celoživotný umelecký prínos českému filmu.
Umelecký profil.
Najväčšou devízou Karla Kachyňu je presné a výrazné postihnutie psychológie postáv. Často zachytáva banalitu, bežné ľudské osudy. Zaujíma ho svet outsiderov a stroskotancov. Naopak je mu vzdialená hocijaká glorifikácia a okázalosť. Prakticky nikdy nesfilmoval klasický životopisný film zobrazujúci životy významných osobnosti. Výnimkou je postava Alexandra Dumasa. Ani tu však nezveličuje, ale popisuje úplne nesentimentálne. Jeho filmy sa často odohrávajú v nemocničnom prostredí ("Pozor, vizita!", "Sestřičky", "Počítání oveček"). Zvláštnu rolu v nich hrá tiež zobrazovanie detstva, prvých lások a citovej nezrelosti ("Duhová kulička", "Vlak dětství a naděje", "Městem chodí Mikuláš", "Lásky mezi kapkami deště"). Mnohé vojnové filmy spracovávajú zložitú a nejednoznačnú problematiku vzťahu k nepriateľovi ("Kočár do Vídně"). Hoci mnoho Kachyňovych diel obsahuje komediálne prvky, je ich vyznenie spravidla smutné. Súhrnne možno jeho tvorbu charakterizovať ako lyrická komorná psychologická dráma. Výrazný je súcit s postavami a hľadanie koreňov, ktoré ich formovali. Veľmi časté je preto spracovanie námetov z nedávnej minulosti, napríklad z obdobia druhej svetovej vojny či z päťdesiatych rokov.
Základnou režisérskou metódou Karla Kachyňu je chronologické zaraďovanie jednotlivých, naoko izolovaných scén, mnohokrát zobrazovaných v pomerne rýchlom tempe, ktoré postupne tvoria základnú dejovú linku. Sám režisér nehodnotí. Ako by bol obyčajným pozorovateľom, či skôr autorom otázok. Využíva pritom spravidla výrazný strih a kontrastné striedanie komickosti a tragických situácií. Touto metódou, bežnou pri tvorbe dokumentov, Kachyňa nadväzuje na svoje dokumentárne začiatky.
Cirok

Cirok (iné názvy: sorgum, staršie zriedkavo: "čirok"; zastarano: "cyrok", [možno preklep:] "civok"; lat. "Sorghum", staršie aj: "Sorgum") je rod rastlín z podčeľade prosovaté čeľade lipnicovité. Druh cirok dvojfarebný, patriaci do tohto rodu, je významnou kultúrnou rastlinou (okrem iného obilnina).
Vedeckým názvom Sorghum sa označuje aj jedna so sekcií tohto rodu (má dve rôzne definície) - pozri kapitolu Systematika.
Etymológia.
V češtine je slovo (v podobe cyrok) prvýkrát doložené v roku 1818, keď ho v jednom článku spomína Slovák Palkovič ("proso indyanské neb cyrok"). Následne ho (v podobe cirok) používal napríklad český autor Presl (1820, 1846), ktorého diela sú výslovne určené aj pre Slovákov, a ktorý ho prevzal z Uhorska (v Česku sa cirok nepestoval, pestoval sa len na južnom Slovensku a inde v Uhorsku). Ako slovenské slovo ho (asi ako prvý) uvádza opäť Palkovič (1820) v podobe cyrok a potom Reuss (1853) v podobe cirok (alebo civok, pri tomto slove však Reuss asi omylom prevzal tlačovú chybu iného autora ). Slovenské slovo je prebraté buď z maďarčiny (maďarská podoba je zhodná so slovenskou), kam sa dostalo z južnoslovanských jazykov (po chorvátsky sa cirok volá sirak, sierak, sir a po slovinsky sirek) alebo je prebraté priamo z chorvátčiny. Južnoslovanský názov vznikol z latinského výrazu "(granum) syricum", t.j. doslova: (zrno) sýrske. Rastlina sa totiž dostala do Európy v stredoveku z východného Stredomoria (napr. Sýrie).
Systematika.
Zaradenie v systéme.
Rod dnes patrí do podtribusu Sorghinae z tribusu Andropogoneae z podčeľade prosovaté (=staršie: prosovité; lat. Panicoideae) z čeľade lipnicovité.
Do začiatku 20. storočia sa rod "Sorghum" často zaraďoval ako súčasť (podrod) rodu "Andropogon" (po slovensky fúzatka, staršie braducha).
Vnútorná systematika.
Presné členenie rodu cirok ("Sorghum") na druhy je sporné, takže v závislosti od autora ich môže byť od 19 do vyše 60, v novších textoch ich je väčšinou len okolo 20. Najdôležitejšie druhy sú:
V niektorých systémoch sú druhy zoskupené do sekcií (sčasti označovaných ako podrody), čiže rod sa delí na sekcie (podrody). Konkrétne to bývajú najčastejšie tieto sekcie: &lt;br&gt;
rod cirok ("Sorghum"):
Sekcia Eusorghum zahŕňa prevažne pestované, ale aj niektoré dive ciroky. Ostatné sekcie zahŕňajú len divé ciroky. Presnejšie vzťahy medzi uvedenými sekciami sú podľa Ng’uni et al. (2010) takéto: &lt;br&gt;
rod cirok ("Sorghum"):
Alternatívne delenie rodu na sekcie je takéto:&lt;br&gt;
rod cirok ("Sorghum"):
Prvé štyri sekcie zodpovedajú vyššie spomínanej sekcii Eusorghum. Cirok dvojfarebný v širokom ponímaní je v tomto systéme rozdelený na menšie druhy, ktoré patria do sekcií Sorghum v užšom zmysle, Arundinacea a Drummondii. 
Ďaľšie (staršie) možné delenie rodu je takéto:&lt;br&gt;
rod cirok ("Sorghum"):
Ďaľšie (staršie) možné delenie rodu je takéto:&lt;br&gt;
rod cirok ("Sorghum"):
Brookfield Place

Brookfield Place alebo staršie BCE Place je komplex dvoch postmoderných mrakodrapov a Hokejovej siene slávy v kanadskom Toronte. Podľa pôvodných plánov mal byť postavený aj tretí mrakodrap, ten ale dodnes nestojí, aj keď sa v nedávnej minulosti uvažovalo o jeho dokončenie.
Budovy.
Hokejová sieň slávy.
Múzeum a sieň slávy venovaná histórii ľadového hokeja.
Canada Trust Tower.
Je najvyššou budovou komplexu. Má 53 poschodí a jeho výška je , je tak piaty najvyšší mrakodrap v meste, ale aj v Kanade. Bol dokončený v roku 1990 podľa projektu spoločností Skidmore, Owings &amp; Merrill a Bregman + Hamann Architects. V budove sa nachádzajú prevažne kancelárske priestory, ktoré obsluhuje celkom 31 výťahov. 
Bay Wellington Tower.
Je nižšou kancelárskou budovou komplexu. Má 49 podlaží a výšku , je tak 12. najvyšší mrakodrap v meste. Bol dokončený v roku 1992 podľa projektu spoločností Skidmore, Owings &amp; Merrill a Bregman + Hamann Architects. V budove sa nachádzajú prevažne kancelárske priestory, ktoré obsluhuje celkom 41 výťahov. 
"BCE Place III".
Doteraz nepostavená tretia kancelárska budova. Mala mať 35 podlaží.
Allen Lambert Galleria.
 dlhé átrium nachádzajúce sa medzi budovami. Jeho architektom bol Santiago Calatrava.
FPS

FPS môže byť: